Jugla (Ķīšezera pieteka)

Jugla, saukta arī Meldrupe, Berģupe, lejtecē Staņģupe,Aivars Jakovičs, “No Daugavas līdz Gaujai. 1. daļa. Jaunciema apkārtne”. “Jumava”, 2019., Rīga. 278. lpp. ISBN 978-9934-20-324-4 ir Lielās Juglas un Mazās Juglas sateces upe (šajā posmā saukta arī Berģupe, 2,5 km gara, ietek Juglas ezerā pie Sudrabsaliņas) un Juglas ezera notece uz Ķīšezeru (3 km gara). Platums no 60 m pie dzelzceļa uz Siguldu tilta līdz 130 m pretī bijušajam "Rīgas audumam". Noteci uz Ķīšezeru 1970. gadā iztaisnoja un pie Vidzemes šosejas izbūvēja slūžas iesāļo Ķīšezera ūdeņu pretplūsmas aizturēšanai. Juglai labajā pusē pievienojas Gaujas—Daugavas ūdensceļš, kas savieno Juglu ar Lielo un Mazo Baltezeru un Gauju. Berģupes posmā ir notece uz Mašēnu ezeru. 

Juglu šķērso autoceļš A2 (Brīvības gatve) un dzelzceļa līnija Rīga—Lugaži, kā arī 2009. gadā nojauktais dzelzceļa atzars uz TEC-1 kūdras bāzi (atzara tilts mūsdienās tiek izmantots kā gājēju tilts). Krastā dzīvojamie masīvi Jugla, Juglasciems un Makšķernieku ciemats.

Vecākās kartēs Jugla līdz pašai ietekai Ķīšezerā dēvēta arī par Lielo Juglu.Latvijas armijas kartes 1920-1940

 Atsauces 

 Ārējās saites 

Kategorija:Rīgas upes
Kategorija:Juglas ezers
Kategorija:Ķīšezers